
MANEHO NOBO DI 
REINTEGRACION A YUDA BAHA 
E CANTIDAD DI EMPLEADONAN 
PUBLICO NO ACTIVO, 
‘OVERTOLLIGHEIDSPOULE’ 
Di e 82 empleadonan cu no ta activo cu a keda, 
falta 9 cu ainda ta buscando funcion adecua 
den aparato publico 


SAVANETA, UN HOYA 
NOBO PA TURISMO! 


Durante estadia cortico na Aruba 
SECRETARIO DI ESTADO VAN 
HUFFELEN Y PREMIER EVELYN 
WEVER-CROES A REUNI 


SECRETARIO GENERAL 
DI MEP TA FELICITA TUR 
ESNAN CU A FINALISA E 
CURSO DI LIDERAZGO 
DI FUNDACION 
FORMACION POLITICO 
NELSON ORLANDO 
ODUBER 


Diaranson madruga a drenta informe di cu tin 
un persona drumi mitar riba caminda unda no 
tin palo di lus na Pitastraat, mesora a dirigi un 
patruya na e sitio. Na yegada di e patruya a bin 
haya un persona mitar riba caminda y mitar riba e 
acera, nan a lante for di soño y ela bisa cu e tabata 
asina hopi camsa cu ela dal su drumi pero awor 
e por sigui. Polis a bis’e di e peliger cu ta existi di 
drumi parcialmente riba caminda y mas aun den 
oranan di madruga unda no tin lus. E homber a 
lanta y sigi bay su rumbo. 


HOMBER DRUMI MADRUGA 
MITAR RIBA ACERA MITAR RIBA 
CAMINDA UNDA NO TIN LUS 

- 
Diaranson 
atardi, 
Minister di Turismo, sr. 
Dangui Oduber a bishita 
e bario di Savaneta pa e 
inauguracion di e prome 
cas 
“Savaneta 
64” 
un 
cas historico cu a wordo 
renoba cu un toke di 
colornan vibrante, geel y 
blauw. 


Fundacion 
Savaneta 
E 
Prome 
Capital, 
ta 
un 
proyecto hopi bunita unda 
nan ta verf & renoba un 
par di cas di antes, conoci 
como casnan tipico, den 
e bario di Savaneta. Cu e 
reto den futuro pa bira un 
caya principal pa turismo 
y den cuadro aki mester 
perserva 
nos 
casnan 


antaño 
como 
balornan 
cultural 
historico. 
Conservacion di casnan 
historico 
ta 
importante 
pa nos por conserva nos 
indentidad. Y Savaneta ta 
rico na historia y cultura. 


Famia, bisiña y conocinan 
di Savaneta a bini hunto 
pa asina celebra un logro 
di e prome cas di un total 
di 10 cas cu lo wordo 
transforma, na unda nos 
turistanan lo por bishita 
casnan tradicional den e 
dushi bario Savaneta. 


Esaki no lo por tawata 
posibel sin ayudo di e 
comunidad di Savaneta, 
tur voluntarionan y demas 
sponsorsnan 
manera 
Aruba Bank N.V., Setar 
N.V., Aruba Ocean Villas, 
Spazio 
Real 
Estate 
y 
Kooyman. Un Hoya cu bo 
no lo perde bayendo nabo 
caminda pariba of pabou. 


Minister Dangui Oduber 
a anuncia cu ministerio 
di turismo tambe tin hopi 
bunita proyectonan ariba 
plan pa embeyecimento 
di algun area di Savaneta, 
manera drecha e beach 
banda di ex Brisas del Mar, 
drecha beach na Santo 
Largo pa evita cu autonan 
ta subi e beach,tambe pone 
algun palapa y drecha 


piernan den area pa asina 
piscadonan por haci bon 
uso di esaki. Savaneta lo 
bira un atraccion turistico 
y 
un 
area 
di 
cultura 
historico. 


Minister Dangui Oduber 


a 
termina 
su 
speech 
bisando “E proyectonan ta 
ofrece un atraccion nobo 
pa Savaneta. Tin varios 
plan, tin fondo disponible 
y pronto lo bai cuminsa 
ehecutanan.” 


Minister Dangui Oduber 
SAVANETA, UN HOYA NOBO PA TURISMO! 

Desde 
di 
comienso 
di 
gobernacion 
di 
Gabinete 
Wever-Croes, 
a constate un canditad 
di ambtenaar no activo, 
‘overtolligheidspoule’, den 
e aparato gubernamental. 
Gobierno inmediatamente 
a tuma pasonan concreto 
pa yega na solucionnan 
cu ta realisabel pa asina 
drecha e situacion aki. 


GABINETE 
WEVER- 
CROES 
I 
A 
HEREDA 
82 AMBTENAAR DEN 
EMPLEADONAN 
NO 
ACTIVO 
E 
categoria 
di 
ambtenaarnan no activo 
tawata un reto enorme 
cu a costa Gobierno un 
total di 7 miyon florin 
pa 
aña. 
Esakinan 
ta 
ambtenaarnan cu a wordo 
manda cas mientras nan 
tawata wordo paga. 82 
ambtenaar tawata den e 
categoria 
aki. 
Gabinete 
Wever-Croes 
desde 
e 
principio di gobernacion 
no a acepta cu mester paga 
hende mientras nan no ta 
trahando siendo cu tin cu 
baha gasto di personal. 
Cu e maneho di Gabinete 
Wever-Croes, a logra baha 
e ‘overtolligheidspoule’ aki 
y e deseo sigur di Gobierno 
ta cu esaki ta yega na 0. 


Prome 
Minister 
Evelyn 
Wever-Croes a duna di 


conoce cu na fin di aña 
pasa, Gobierno a anuncia 
un maneho nobo relaciona 
cu maneho di e grupo di 
empleadonan publico cu 
no ta activo. E maneho 
aki ta enfoca riba un 
buskeda mas activo pa 
funcionnan 
adecua 
pa 
e empleadonan cu no ta 
activo. Den e contexto 
aki, e empleadonan cu 
no ta activo mes ta keda 
responsabel pa nan propio 
proceso di reintegracion 
y nan lo ricibi guia di 
Departamento di Recurso 
Humano (DRH) durante e 
proceso aki. 


E proceso di reintegracion 
ta tuma 12 luna. Den 
caso cu un empleado no 
activo no kier colabora 
cu su reintegracion of cu 
e asistencia ofreci, lo tin 
consecuencianan negativo 
(Por ehempel: lo por inicia 
un proceso disciplinario of 
retiro). Segun e maneho 
aki, si e reintegracion no ta 
exitoso dentro di e termino 
di 1 aña, por duna retiro na 
e empleado publico. 


DI 
E 
24 
(IPV 
20) 
EMPLEADONAN CU NO 
TA ACTIVO CU A KEDA, 
TIN: 
• 
Nuebe (9) cu ainda 
ta 
buscando 
funcion 
adecua 
den 
aparato 
publico; 
• 
Diesun 
(11) 
cu 


ta 
keda 
oficialmente 
aloca den un servicio di 
Gobierno; 
• 
Un (1) cu a wordo 
retira; 
• 
Tres (3) ta “on 
hold” (arbeidsongeschikt, 
disciplinair 
traject, 
gedetineerd) 


E 
cifranan 
aki 
ta 
importante pa ilustra cu 
e maneho di Gabinete 
Wever – Croes pa baha 
gasto di personal a conduci 
su mes na solucionnan 
concreto pa logra baha 
cantidad 
di 
empleado 
publico no activo. Prome 
Minister a enfatisa cu 
Departamento di Recurso 
Human ta haciendo tur 
posibel pa haya solucion 
pa 
e 
9 
empleadonan 
publico cu ainda ta den 
‘overtolligheidspoule’ 
y 
alabes ta gradici nan pa 


logra baha e cantidad di 
empleadonan publico cu 
ta no activo y asina tambe 


tin miho maneho den 
cuadro di Organisacion 
Gubernamental. 


Prome Minister Evelyn Wever-Croes: 


MANEHO NOBO DI REINTEGRACION A YUDA 
BAHA E CANTIDAD DI EMPLEADONAN PUBLICO 
NO ACTIVO, ‘OVERTOLLIGHEIDSPOULE’ 
Di e 82 empleadonan cu no ta activo cu a keda, falta 9 cu ainda ta 
buscando funcion adecua den aparato publico 

Philipsburg – Ta premira 
cu Sint Maarten ta realisa 
surplus 
riba 
servicio 
ordinario (gewone dienst) 
na 2023. Te cu awo, e 
inversionnan 
conforme 
e presupuesto aproba pa 
2023 ta kedando atras. 
Colegio 
di 
supervision 
financiero Corsou y Sint 
Maarten (Cft) ta preocupa 
basta 
tempo 
caba 
pa 
trata 
e 
presupuestonan 
na tempo. Cft a pidi 
Sint Maarten pa duna 
prioridad na aprobacion 
di presupuesto di 2024 y 
presenta e presupuesto cu 
planificacion plurianual di 
inversion. 


Te 
dia 
di 
awe, 
Sint 
Maarten 
no 
a 
logra 
aproba 
un 
presupuesto 
na tempo. Tampoco no 
a aproba e modificacion 


di 
presupuesto 
2023 
ainda. Cft ta enfatisa cu 
ta importante pa dispone 
di 
suficiente 
capacidad 
pa esaki. Ultimo añanan, 
Sint Maarten no a logra 
di hiba e invershonnan 
(excluyendo 
inversion 
di fondo fiduciario) na 
un nivel mas halto. Den 
presupuesto 
aproba 
pa 
2023, Sint Maarten a inclui 
un suma di ANG 90 miyon 
na inversion. Pa mayor 
parti di suma aki (ANG 61 
miyon), Sint Maarten ta 
haciendo un prestamo. Cft 
a conseha Sint Maarten 
pa cuminsa ehecuta e 
inversionnan planea mas 
pronto posibel. 


ENNIA 
y 
refinanciamento di e 
ayudo di likides 
Hulanda 
a 
mara 
e 


refinanciamento 
di 
e 
fiansa pa ayudo di likides 
na un solucion duradero pa 
e caso ENNIA. E solucion 
cu Sint Maarten y Corsou a 
scohe recientemente pa un 
likidacion controla, Cft ta 
considera menos riscante 
cu un relansamento di 
ENNIA. 
Basa 
riba 
e 
solucion aki, Sint Maarten 
y Hulanda a acorda un 
refinanciamento 
di 
e 
prestamo pa ayudo di 
likides na un interes di 3,4 
porciento. 


Belasting 
Cft 
a 
trata 
e 
retraso 
di 
reforma 
fiscal 
y 
modernisacion 
di 
e 
Departamento di Impuesto 
cu minister di Finansa. 
Eseynan 
ta 
necesario 
pa aumenta entrada di 
belasting. Sint Maarten ta 


trahando riba reforma di 
impuesto di alohamento 
riba huur di cas na turista 
y 
introduccion 
di 
un 
impuesto pa turista na 
yegada. Cft ta considera 
esey un desaroyo positivo, 
pero ta keda enfatisa riba 
necesidad di revision mas 
amplio di e sistema fiscal. 


Fondo di cuido y fondo 
social 
Sint Maarten ta trahando 
riba reforma pa reduci 
deficit creciente di fondo di 
cuido. Cu introduccion di 
un seguro general pa gasto 


medico, 
Sint 
Maarten 
ta spera di dal un paso 
importante pa esaki. Cft a 
expresa su preocupacion 
pa implementa esaki na 
tempo. Un retraso por 
hiba na gasto adicional pa 
e pais. Ademas, e pais tin 
debe na Organo Ehecutivo 
di Seguro Social y Seguro 
Medico (SZV). Si Gobierno 
cancela su debe, esey lo 
hiba na mehoracion di 
posicion financiero di SZV. 


[Fin di e Comunicado di 
Prensa] 


Menu 27okt! 


- Carni stoba 
-Boonchi cora cu rabo 
-Galiña stoba 
-fillet di grouper breaded 
-Mochi pisca 
-Balchi pisca 
-porkchop 
-chicken breast 
--Sopiiii--- 
sopi Carni cu funchi of pan bati, aroz blanco 


of moro.. 
MINIBOX 
-Balchi pisca 
-Chicken breast 
-Galiña stoba 
tambe nos lo tin Nos famoso y 
delicioso Banana bread 
Come dushi come Bon! Na oké 
take away 


746-3571 

Cft: “Priorisa aProbaCion di 
PresuPuesto Pa 2024 y inversion” 


Cambia PersPeCtiva 


toCante obesidad: 
sa bo number 
y midi bo 
Peso 


DiaBiERNa 27 OctOBER 2023 
Pag. 5 


Den Haag – ‘Mi ta contento 
cu tur loke te ainda nos a 
logra den e cooperacion 
entre Gabinete di Minister 
Plenipotenciario di Aruba 
y 
embahada 
di 
Italia. 
Y mi tin speransa cu 
cosnan bunita so lo sali 
for di relacion aki pa loke 
ta futuro.’ Esaki tabata 
declaracion di Minister 
Plenipotenciario mr. Ady 
Thijsen despues di un 
encuentro cu embahador 
di 
Italia 
na 
Hulanda 
Giorgio Novello. 


Embahador 
Novello 
a 
invita Minister Thijsen na 
su oficina pa mira atras 
riba 
eventonan 
comun, 
manera e anochi cultural 


na e Instituto Italiano di 
Cultura 
na 
Amsterdam 
titula “Aruba and Italy 
meet”. Un evento cu a 
marca un bunita comienso 
di e cooperacion entre 
Italia y Aruba, na unda 
e similaridad entre e dos 
paisnan a keda presenta. 
E di dos proyecto cu ta 
parti di e cooperacion aki 
ta e viahe di estudio di e 
entrepreneur 
Arubiano 
den produccion di biña 
Hubert 
Yarzagaray 
na 
e region di Treviso na 
Italia. Un viahe exitoso 
cu a brinda oportunidad 
pa un entrepreneur di 
Aruba 
engrandese 
su 
conocimento riba e tereno 
di biña na e pais productor 


di biña mas grandi di 
mundo cu ta Italia. 


Minister 
Thijsen 
un 
biaha mas a duna su 
palabranan 
di 
gratitud 
na embahador Novello pa 
duna contenido concreto 
na e cooperacion entre su 
embahada y Gabinete di 


Minister Plenipotenciario 
di Aruba y a bisa cu lo sigi 
den dialogo pa mira riba 
cual otro tereno por tin 
cooperacion. 


Nota pa redaccion: E potret 
ta cortesia di Arubahuis 


Minister Thijsen: 
‘E hErmandad EntrE ItalIa y aruba 
ta grandI’ 


sItua dIlantI ColEgIo san hosE 


Tur cuminda ta bin cu Aroz, Salada, Banana funchi. 
Tambe nos tin sides di: extra sauce, pika habanero, mango of papaya 
--- por agrega French fries si ta desea --- 


Nos ta warda bo na Oké Take away situa schuin tegenover di Colegio san hose Santa cruz 


Bon appetit** 


nos mEnu CrIoyo CrIoyo 

Diaranson 25 di october 
2023, e curso di liderazgo 
na Cede di MEP a termina 
cu hopi exito. E curso 
aki a wordo organisa pa 
Fundacion 
Formacion 
Politico 
Nelson 
Oduber 
(FFPNO) y a dura tres 
siman y tres biaha pa 
siman. Remarcabel ta cu 
mayoria cu a cuminsa 
e curso a sigui e curso 
te final. Esaki sigur ta 
confirma 
e 
interes 
di 
cada 
participante, 
pero 
specialmente e habilidad 
y energia di e facilitadora 
Paula Giraldo pa capta 
atencion y pone entusiasmo 
for di principio te final. 


Riba 
e 
anochi 
aki, 
Secretario General y alabes 
Minister 
di 
Enseñansa 
Endy Croes, a entrega 
palabranan di felicitacion 
y encurashamento na tur 
esnan cu a caba e curso 
exitosamente. Señor Croes 
a indica cu ‘Life Long 
Learning’ ta un pilar den 
su maneho di enseñansa 
den Gabinete Wever-Croes 
II. “Life Long Learning” 
ta bin di e “Sustainable 
Development 
Goals” 
(SDGs) number 4. Cu esaki 
Gobierno ta encurasha tur 
ciudadano di tur edad. 


“No laga bo edad stroba 
bo pa prepara bo mes 
pa siña cosnan nobo. E 
curso di liderazgo aki ta 
un forma pa contribui na 
mi maneho den gobierno. 
Partido 
MEP 
ta 
hopi 
orguyoso 
pa 
organisa 
e 
programanan 
bunita 
asina pa nos comunidad 
keda educa nan mes mas y 
prepara nan mes haciendo 
uzo di e oportunidadnan 
aki”, Secretario General di 
Partido MEP a remarca. 


Secretario 
General 
Croes, den nomber di 
Partido MEP y Fundacion 


Formacion Politico Nelson 
Oduber, 
a 
gradici 
tur 
participante cu a balora e 
curso di liderazgo te final 
y e entusiasmo cu nan a 
pone. Tambe el a gradici 
e 
facilitadora 
Señora 
Paula Giraldo, kende den 
un 
manera 
efectivo 
a 
duna e curso dirigi riba 
enseñansa di John Maxual 
cu un resultado exitoso. 
Un gradicimento special 
tambe na su colega di 
Partido, Señora Michella 
Steenvoorde-Lacle 
cu 
a 
pusha e proyecto aki. 


“E conclusion di e curso 


ta confirma e poder di 
liderazgo efectivo. Esaki 
sigur a resalta con un 
bon 
combinacion 
di 
contenido 
interesante 
y 
participantenan 
dedica 
por 
crea 
un 
ambiente 
vibrante 
pa 
engrandece conocemento. 
Esaki 
ta 
un 
muestra 
cu 
ora 
conocemento 
topa 
cu 
entusiasmo, 
resultadonan remarcabel 
ta 
desaroya, 
dirigiendo 
e 
participantenan 
pa 
desaroya nan ful potencial 
di liderazgo”, Secretario 
General a expresa. 


SECRETARIO GENERAL DI MEP TA FELICITA TUR ESNAN 
CU A FINALISA E CURSO DI LIDERAZGO DI FUNDACION 
FORMACION POLITICO NELSON ORLANDO ODUBER 

Diaranson atardi, 25 di 
October, 
Secretario 
di 
Estado 
Alexandra 
van 
Huffelen tabata na Aruba 


di transito pa Boneiro. 
Durante estadia cortico 
na Aruba, Premier Evelyn 
Wever-Croes a probecha di 


e oportunidad di delibera 
cu e Secretario di Estado 
riba diferente tema entre 
Aruba y Hulanda. 


Premier Wever-Croes a 


bisa na varios ocasion cu 
nan ta na mesa ainda cu 
Hulanda y por nota cu esaki 
a tuma luga e siman aki. 
“Importante ta cu Aruba 
keda na mesa cu Hulanda 


pa yega na un solucion, 
pasobra apesar di kico por 
ta e circumstancia, ta na 
mesa bo ta yega na e miho 
solucion pa Aruba”, Prome 
Minister a enfatisa. 


Prome Minister Evelyn Wever-Croes: 
Durante estadia cortico na Aruba 
SECRETARIO DI ESTADO VAN HUFFELEN Y 
PREMIER EVELYN WEVER-CROES A REUNI 

Recientemente, Minister di 
Enseñansa y Deporte Endy 
Croes a bishita Prinses 
Amalia Basisschool pa e 
inicio di e bunita proyecto 
musical 
di 
Leerorkest. 
E alumnonan di aña 3 a 
ricibi nan prome les di 
Leerorkest Aruba di e 
instrumento cu nan mes 
a scoge. Nan por scoge 
entre seis (6) diferente 
instrumento, entre otro, 
violin, trompet, clarinet, 
dwarsfluit, 
cello 
of 
trombone. Minister Endy 
Croes a presencia e prome 
parti di les di musica di 
e alumnonan cu a scoge 
pa les di trompet, cello 
y clarinet. Un momento 
hopi special, unda cu e 
alumnonan a habri e tas di 
nan instrumento pa prome 
biaha y por a mira nan cara 
di alegria. 


Mas 
adelante 
Minister 
Endy Croes lo sigui bishita 
e otro scolnan pa mira 
e avance di e proyecto 
di Leerorkest y mira e 
desaroyo di nos muchanan 
cu hopi talento pa musica. 


Na final di aña escolar e 
alumnonan lo tin cu haci 
un presentacion musical na 
scol, unda cu den presencia 
di famia y maestronan por 
demostra tur locual nan 
a siña durante e lesnan di 
Leerorkest durante aña 
escolar 2023-2024. Esaki 
sigur ta un bunita proyecto 
di Leerorkest, unda cu 
Gobierno 
di 
Aruba 
y 
Hulanda ta duna sosten 
pa brinda e alumnonan 
di scol basico di Aruba e 
oportunidad pa haya les di 
musica na scol. 


Minister Endy Croes ta 
felicita Sra. Juliette van 
Romondt cu ta encarga 
cu e proyecto musical 
aki, tur e docentenan di 
Leerorkest cu ta traha cu 
hopi amor pa educa nos 
muchanan di scol basico 
y ta contribui den nan 
desaroyo. 
Finalmente, 
Minister Endy Croes ta 
felicita e alumnonan cu 
ta bay sigui e lesnan di 
Leerorkest y ta desea nan 
hopi exito. 


MINISTER ENDY CROES TA BISHITA PRINSES AMALIA 
BASISSCHOOL EN CONEXION CU E INICIO DI PROYECTO DI 
LEERORKEST DI AÑA ESCOLAR 2023-2024 

Siman 
pasa, 
esta 
dia 
17 di oktober tabata un 
momento 
hopi 
special 
pa Stichting Bevolkings 
Onderzoek 
Borstkanker 
Aruba (Stichting BOB) y 
Horacio Oduber Hospital 
(HOH). A traha pa hopi 
tempo riba un acuerdo 
cu lo trece un cambio 
sumamente 
positivo 
pa 
pashentnan cu cancer di 
pecho y e servicio di cuido 
medico cu nan ta haya. 


Un 
acuerdo 
pa 
mehoracion 
E acuerdo cu Stichting 
BOB Aruba a cera cu 
HOH ta un acuerdo cu 
ta duna Stichting BOB 
e oportunidad pa ricibi 
resulltado di e pashent. 
Di e forma aki nan por 
haya sa ora cu nan manda 
un pashent pa chekeo 
na HOH si en berdad 
esaki tabata necesario y 
tambe ki e diagnose ta. 
Por ehempel si a constata 
cancer si of no, ki tipo di 
cancer a ser constata y den 
ki fase e pashent ta. Pues, e 
acuerdo aki ta yuda drecha 
e calidad di screening di 
banda di Stichting BOB pa 
asina por yuda e detecta 
cancer mihor. 


Prevencion y deteccion 
na tempo 
Na ros bisti den cuadro 
di 
‘pinktober’ 
p’e 
sr. 
Jacco Vroegop, Director 
di HOH, a expresa cu ta 
sumamente 
positivo 
cu 
Stichting BOB ta ubica 
asina cerca di hospital cual 
ta bon pe cooperacion y 
pe pashent. ‘Awe nos ta na 
Stichting BOB pa firma un 


acuerdo cu ta sumamente 
importante. E fundacion 
ta 
manda 
pashent 
pa 
wordo 
diagnostica 
na 
Hospital pero informacion 
no ta yega bek cerca nan 
pa informa si a constata 
cancer di pecho of no pa 
motibo di privacidad di 
pashent. Cu e acuerdo 
nobo aki, HOH lo duna nan 
acceso na e informacion 
p’asina Stichting BOB por 
haya sa cua ta e proceso di 
e pashent y asina nan por 
conecta bek pa un miho 
servicio na pashent’, segun 
Jacco Vroegop. Ademas, 
por siña di dje y mira unda 
por mehora deteccion y 
alabes lo tin mas data 
pa haci comparacion y 
analisis. Meta principal ta 
sigui traha riba prevencion 
y deteccion na tempo pa 
por atende cancer di pecho 
mas miho y mas lihe aki na 
Aruba. 
Tocante Stichting BOB 
Aruba 
Manera tur hende sa, luna 
di october ta e luna cu 
nificacion hopi importante 
pa 
Stichting 
BOB, 
no 
solamente pasobra nan ta 
haci screening di cancer 
di pecho pero tambe den 
e luna aki a planta e simia 
na aña 2009 na momento 
cu e Mamma Poli di HOH a 
inicia su servicio. E tempo 
ey sra. Vanessa Williams, 
kende ta radiologo y co- 
fundadora di Stichting BOB 
Aruba, a cuminsa busca 
mas hende y stakeholders 
cu tin interes pa cuminsa 
cu e screening di cancer 
di pecho na Aruba. Na 
october di aña 2012 a funda 
Stichting BOB Aruba na 


un notario. Pues, segun 
dokter Williams, ki luna 
mas festivo cu oktober pa 
firma un acuerdo bunita 
asina. “E acuerdo cu nos 
a firma cu Hospital ta 
uno cu mester a pasa hopi 
tempo pasa caba, pero 
awo e ta un hecho cu ta 
duna nos un chens pa haya 
resultado di e ‘follow up’ 
di e personanan cu nos a 
manda Hospital. Pues e ta 
yuda nos drecha e calidad 


di screening. 


Un paso pa dilanti den 
loke ta detection tempran 
di cancer di pecho y un 
momento bunita y festivo 
cu sigur lo trece e dos 
organisacionnan 
aki 
mas cerca di otro. Nos ta 
contento y nos ta sigui traha 
riba mas colaboracion pa 
un miho calidad di cuido 
pa comunidad di Aruba 
henter. 


Meta primordial ta sigui traha riba prevencion y deteccion na tempo 
Hospital y sticHting BoB aruBa a firma un 
acuerdo Hopi importante 

Un feliz comienso di weekend yena 
di bendicion y cu Dios yena nos cu Su 
gracia na abundancia 


Bo palabra, Señor, ta alimento pa nos curason. Salmo 119 


Tin e dicho cu ta bisa:’no ta di pan so e hende ta biba’. E 
alimento pa e curpa fisico ta di suma importancia pa nos 
vitalidad, nos existencia. 
Pa nos curpa spiritual, nos alma tambe ta importante cu 
e ta wordo bon alimenta y teni cu vitalidad. E diferencia 
entre e alimento corporal y spiritual ta cu pa e corporal 
tin un diversidad masha amplio y tambe alergianan cu 
mester tene cuenta cu ne. 
Pa e alimento spiritual ta un fuente real y sumamente 
nutritivo tin: e Palabra di Dios. E ta alimenta nos ser por 
completo. E ta yena nos 
curason cu amor, alegria y paz. E ta percura pa nos ricibi 
mas sabiduria, inteligencia y comprendemento. Hunto cu 
esaki e ta yena nos cu donnan pa comparti cu otro y tur 
pa duna Dios tur honor y gloria. 
Palabra di Dios ta bisa nos: ’bay y comparti e Palabra di 
Dios’.Rumannan, alimenta bo mes diariamente cu e 
Palabra di Señor. 


Oracion: Tata Santo, nos ta alaba, glorifica y yama Bo 
danki pa nos pan di cada dia, nos bida y salud. Nos ta 
pidi awe pa nos keda alimenta nos spirito, nos alma, cu e 
palabra di bida cu ta e Palabra di Dios. 


Haci nos mas consciente y consecuente cu nos alimento 
spiritual, den nomber di Hesus. 
Amen. 


Un delegacion di Partido di Pueblo Aru- 
bano (AVP) a sinta diahuebs mainta cu 
representantenan di ATIA, Camara di 
Comercio y Comerciantenan Uni Aruba 
pa un intercambio di pensamento riba e 
propuesta cu fraccion di e partido a en- 
trega na Parlamento pa crea na Aruba un 
Sociaal Cultureel Plan Bureau. E obhe- 
tivo ta pa comunidad, gobierno y parla- 
mento conta cu un instituto cu por midi 
tur factor socio-economico cu ta afecta 
comunidad. 
Actualmente mes tin un bon ehempel di e 
necesidad di un entidad asina ora cu cifra 
di turismo ta papia di crecemento, mien- 
tras cu tin cantidad di empresa ta bati 
bancarota pa motibo cu e costo di haci 
negoshi ta demasiado caro. Na Merca 
ta referi na esaki como “Wall Street” vs 
“Main Street”, cifranan por parse bunita 
pa un sector, pero otro sector, hopi vez 
esun real y nacional ta den recesion. 
Aruba nos tin un “Hotel Street” cu ta wak 
turismo crece, pero e empleado, e chofer 
di taxi, e empresario chikito no ta bay di- 
lanti, e Mainstreet di Aruba no ta mira e 
mesun prosperidad. 
“Kiermen tin un desconeccion entre e 
modelo economico y e realidad cu nos 
comunidad ta biba; anto riba nivel po- 
litico, nos gobernacion ta papia di sur- 
plus mientras pueblo ta sclamando cu no 
tin placa pa paga remedi, schoolgeld y ta 
biba bou di e bestaansminimum. 
Kiermen e sistema politico a desconecta 
completamente for di e realidad cu nos 
pueblo ta bibando na e momentonan 
aki,” asina lider di partido AVP, mr. Mike 
Eman a comenta na salida di e encuentro 
cu sector comercial. 
Representa pa Herrick Henriquez di 
ATIA, Gavril Mansur y Martijn Balkesti- 


jn di Camara di Comercio y Francis Sala- 
din Jr. di CUA, comercio a dialoga cu e 
delegacion di AVP consistiendo, ademas 
di Eman, di parlamentarionan Sevinger, 
de Meza, Dowers y consehor di fraccion 
Wendrick Cicilia. E encuentro aki a tuma 
luga na sede di ATIA na Dakota. 
E lider di oposicion a amplia su argu- 
mento indicando cu por mira un deteri- 
oro fisico tur caminda; bario, scol, edifi- 
cio y caminda cu no ta manteni, mientras 
gobierno ta papia di surplus. AVP kier 
mira un economia cu tin rendimento pa 
tur hende y cu tur hende ta bay dilanti. 
Eman: “Esey ta locual nos kier cambia y 
conecta bek economia na e realidad, na 
e beneficio pa nos pueblo, na e necesi- 
dad di e pensionado, di e empleado, di e 
muchanan di scol, pa e famia por tin un 
bida husto.” 
Tin mester di un vision nobo cu banda di 
CAFT cu ta controla nos presupuesto, tin 
instituto cu ta wak tambe kico ta e reali- 
dad socio-economico di nos hendenan. 
Tin mester di instituto cu ta haci e cal- 
culacion y analisisnan ey y esey ta locual 
un Sociaal Cultureel Bureau ta haci.Di- 
aluna Eman ta biahando pa Hulanda pa 
propone e concepto aki. 
Splicando e pakico ta importante pa 
bo tin un bista completo di e situacion, 
Eman a duna e ehempel di cu bo no por 
core un auto, ni tampoco bula un avion 
sin tin un dashboard completo di meters. 
“Bo no por wak un meter so, bo tin cu 
wak si e auto ta cayente, si e ta charge, 
cu cuanto velocidad bo ta core, si tin su- 
ficiente gasolin..., bo tin cu wak henter 
un dashboard. Na e momentonan aki ta 
wak un meter so pa bisa cu cos ta bon na 
Aruba, pero no kier wak cu cos ta hopi 
dificil pa nos comunidad.” 


AVP a dialoga cu 
comercio riba Sociaal 
Cultureel Planbureau 

Oranjestad – 25 di okto- 
ber 2023 - Aruba Bank 
hunto cu Fundacion Sa- 
vaneta Prome Capital ta 
entusiasma pa anuncia 
e lansamento di 'Cuashi 
di Curason', un iniciativa 
ambicioso cu ta tin como 
meta pa duna back na e 
querido comunidad di Sa- 
vaneta. Cu un historia ricu 
cu ta bai back mas cu un 
siglo, e proyecto tin como 


meta pa preservá herencia 
cultural di Aruba dor di 
renoba cuatro cas iconico 
di Aruba. 
E obhetivo principal di 
'Cuashi di Curason' no ta 
solamente pa revitalizá ar- 
quitectura historico, pero 
tambe pa duna un man 
yuda famianan den nece- 
sidad. E fundacion, hunto 
cu voluntarionan dedica 
y profesionalnan experi- 


menta, ta trahando duro 
den e proceso di renoba- 
cion, sigurando cu cada 
cas ta ser restaura na su 
gloria anterior. 
Aruba Bank ta orguyoso 
di a bira parti di 'Cuashi di 
Curason', pa contribui na 
mehoracion di Savaneta. 
Door di 'Cuashi di Cu- 
rason', nos tin como meta 
pa fomenta un sentido di 
orguyo y unidad mien- 
tras creando un impacto 
duradero den bida di nos 
miembronan di comuni- 
dad. 


Aruba Bank hunto cu Fundacion Savaneta 
Prome Capital ta anuncia lansamento di e Proyecto 
'Cuashi di Curason' 


ORANJESTAD 
– 
Den 
cuadro di diversificacion 
Minister di Turismo y 
Salud Publico sr. Dangui 
Oduber ta comparti cu e 
aerolinea 
Southwest 
ta 
aumenta nan vuelonan pa 
Aruba. Southwest ta au- 
menta nan operacion pa 
Aruba cu 5 vuelo pa siman 
desde Baltimore (BWI) 
entrante 4 di juni 2024. 


Nan lo mantene e frecuen- 
cia di vuelo aki te cu 4 di 
augustus 2024, cu un po- 


sibilidad di extende esaki 
pa ful un aña. Esaki ta 
nifica mas capacidad di 
asiento for di Merca pa 
Aruba. 


Actualmente e aerolinea 
ta operando 1 vuelo so pa 
siman. E aumento di vuelo 
di Southwest ta bay haci 
cu lo bay tin un aumento 
di “seating capacity" pa 
Aruba, cual ta representa 
un aumento di 572 stoel. 


Entrante mañan lo cum- 


insa cu benta di tickets en- 
tre AUA – BWI. 


Minister Dangui Oduber 
a duna di conoce cu e di- 
versificacion di rutanan di 
varios aeroliña ta cuadra 
cu e maneho di Gobierno. 


Minister Dangui Oduber 
ta satisfecho con Aruba su 
turismo ta desaroyando y 
ta gracidi un biaha mas e 
airlift committee pa e bon 
trabou cu nan ta bin ta ha- 
ciendo. 


Minister Dangui Oduber 
E AEROLINEA SOUTHWEST TA AUMENTA FRECUENCIA DI VUELONAN 
PA ARUBA FOR DI BALTIMORE 

ORANJESTAD - Desde 
9 maart 2014 e validez di 
tur 
paspoort 
Hulandes 
pa personanan mayor di 
18 aña a subi di 5 aña pa 
10 aña. Pa personanan 
menor di edad (bou di 18 
aña) e validez a keda 5 aña 
y pues e totalidad di peti- 
cionnan aki tur aña ta sta- 
biel, aproxidamente entre 
3000 pa 4000 pa aña. 
Loke ta trata personanan 
mayor di 18 aña ta trece 
cune cu despues di 10 aña 
lo tin un subida drastico 
di paspoortnan Hulandes 
cu lo caduca na aña 2024. 
E cantidad di peticion lo 
ta halto y pa es motibo nos 
ta pidi nos clientenan pa 


traha nan cita di antema- 
no y no warda e paspoort 
caduca. 


Paspoort por dura 2 pa 3 
siman pa yega for di Hu- 
landa unda cu e ta traha. 
Censo no tin ningun in- 
fluencia riba e periodo di 
espera pa esaki yega. 
Akibou nos ta pone un 
analisis di e cifranan des- 
de aña 2023. Pues por 
wak cu desde aña 2024 lo 
bira un periodo hopi druk 
y ta pidi nos clientenan pa 
tene cuenta cu esaki. 


Paspoort di emergencia: 
Tene bon na cuenta cu 
Gabinete di Gobernador ta 


otorga solamente den ca- 
sonan di sumo emergen- 
cia un paspoort di emer- 


gencia. Mester enfatisa cu 
e rekisitonan pa por bin na 
remarke pa un paspoort di 


emergencia ta hopi stricto. 


Hefe di Registro Civil y Censo ta 


informa lo siguiente: 


E encuentro Tripartiet cu 
a tuma luga diamars en- 
tre islanan CAS (Corsou, 
Aruba y St. Maarten) a 
conclui parti atardi cu 
e di dos sesion caminda 
delegacionnan parlamen- 
tario a discuti topiconan 
manera e oportunidadnan 
di cooperacion den sector 
medico, pero tambe e con- 
secuencia cu ta cuminsa 
mira for di ehecucion di 
Landspakket riba e isla- 
nan. 
Por ehempel, tin un Vier- 
landenoverleg hunto cu 
Hulanda, bou guia di e Ri- 
jksinstituut 
Volksgezon- 
heid en Milieu (RIVM). 
Como parti di esaki, ta 
trahando 
riba 
varios 
proyecto cu ta inclui salud 
mental, pero tambe pre- 
paracion pa desaster y 
prevencion, entre otro. A 


keda demostra, segun e 
parlamentario cu ta im- 
portante pa e paisnan 
traha hunto y comparti 
informacion. 
Minister di salubridad di 
Sint Maarten ta di acuer- 
do cu Wyatt-Ras y ta laga 
e ultimo aki corda cu na 
2015 Aruba a pone e base 
pa esaki durante e con- 
ferencia di cuido di salud 
bou di ex minister Alex 
Schwengle caminda a yega 
na palabracionnan con- 
creto. “Awe mi ta sinti mi 
hopi orguyoso cu otro go- 
bierno cu a bin ta haci uzo 
di locual nos a palabra,” 
Parlamentario Wyatt-Ras 
a expresa. 
Sinembargo, no tur cos 
tabata koek en ei na e Tri- 
partiet. Tabatin discusion 
mas fuerte riba e tereno 
fiscal, reforma di belast- 


ing como parti di Land- 
spakketen y nan efecto 
den e combatimento di 
pobresa. E parlamentario 
di AVP ta sinti cu ora di 
encuentro na nivel di re- 
ino, algun hende ta opta 
pa djis papia bunita cu 
Hulanda. E realidad ta cu 
tin un pobresa creciente 
na Aruba y cada bes mas 
persona cu no por biba cu 
loke nan ta haya como sal- 
ario. Asina mes, miembro- 
nan di coalicion ta papia 
cu orguyo di e medidanan 
cu a tuma. 
Tambe por a tuma nota cu 
ni Corsou, ni St. Maarten 
a tuma e medidanan aki. 
Nan a opta pa mehora e 
cumplimento fiscal, gene- 
rando asina mas placa pa 
caha di gobierno. Na Aru- 
ba a neglisha e aspecto di 
cumplimento y djis hisa 


impuesto riba esunnan cu 
si ta cumpli cu nan obliga- 
cionnan. Riba dje, colega- 
nan di Aruba ta reacciona 
ora cu kier trece e berdad 
dilanti, den nan afan pa 
defende gobierno di Ev- 
elyn Wever-Croes. 
No por ehecuta e Land- 
spakketnan 
ciegamente, 
segun Wyatt-Ras. Mester 
wak tambe kico e ta nifica 
pa e pueblo. P’esey AVP a 
presenta e mocion di pa in- 
stitui un Sociaal Cultureel 
Plan Bureau cu lo conseha 
prome cu tuma cierto de- 
cision, riba e posibel im- 
pacto pa comunidad; en 
particular 
esunnanmas 
vulnerabel. 
Wyatt-Ras: 
“Asina por tuma decision 
di un forma mas conscien- 
te di e poblacion. Na luga 
di djis kier haci bunita cu 
Hulanda, e esencia mester 


keda nos poblacion, su fe- 
licidad y prosperidad.” 
Por ultimo, e parlamen- 
tario di AVP a gradici e 
comision organisado di 
e Tripartiet y en particu- 
lar colega Marlin di St. 
Maarten cu a presidi su 
ultimo reunion. Ta dese’e 
hopi exito y forsa, mescos 
cu na otro colega presente. 


Parlamentario di AVP, mr. drs. Mervin Wyatt-Ras: 
Tripartiet ta cera cu avance y reto pa e 
bienestar di pueblo 

Aruba, 26 di october 2023 
– Recientemente Respal- 
do a celebra un evento di 
despedida hopi ameno y 
emocionante pa Dr. Hen- 
drikus van Gaalen, kende 
a fungi seis aña como di- 
rector medico di e organi- 
sacion y casi 30 aña di su 
bida como psikiatra na 
Aruba. 
Na e ceremonia aki a asisti 
hopi miembro prominente 
di comunidad y stakehold- 
ers pa celebra e despedida 
di un persona cu a trece 


hopi cambio positivo riba 
e tereno di salud mental 
na Aruba y cu semper ta- 
bata un voz importante 
riba e tereno aki. 
Despues di seis aña di ser- 
vicio y dedicashon inmen- 
so como director medico 
di Respaldo, Dr. Hendri- 
kus van Gaalen a dicidi pa 
retira entrante di 31 di Oc- 
tober 2023. 
Durante e encuentro aki 
empleadonan, 
ex-cole- 
ganan, Minister y stake- 
holder-nan a expresa nan 


gratitud pa e dedicacion 
di Dr. Van Gaalen durante 
añanan na e psikiatria di 
Aruba. 
E evento tabata un cer- 
emonia emocionante di 
aprecio pa su contribu- 
cion na bienestar mental 
di e comunidad Arubano. 
Hopi hende ta aprecia su 
contribucion y a reconoce 
esaki durante e ceremonia 
di despedida special cu a 
tuma luga diabierna siman 
pasa na Parke Arikok. 
Cu e partida di Dr. Van 


Gaalen ta marca e fin di 
un era na Respaldo, den 
cual su liderazgo y dedica- 
cion a sa di tin un impac- 
to positivo y avansenan 
grandi riba salud mental 
na Aruba. 
E junta di Supervision di 
Respaldo a anuncia cu 
un miembro di e junta, 
den persona di sra. mr. 
Caroline Hart, lo fungi 
temporalmente como di- 
rector interino conforme 
e statutonan di Respaldo 
pa un periodo di 4 luna. 
Mientrastanto e junta di 


Supervision ta siguiendo 
e proceso pa recluta un di- 
rector nobo permamente 
pa Respaldo cu lo tuma 
e liderazgo pa sigui traha 
riba nan mision di brinda 
un salud mental di calidad 
na Aruba. 
E junta di supervision di 
Respaldo kier a gradici Dr. 
van Gaalen un biaha mas 
di curason pa su dedicacon 
incansabel den su trabou 
cu ela desplega durante e 
6 anjanan cu a pasa y ta 
desea Dr. van Gaalen tur 
cos bon pa futuro. 


Respaldo ta haci homenahe na Dr. Hendrikus van 
Gaalen y ta anuncia cambio den su Hunta di Directiva 

VALIDO TE DIABIERNA 27 DI OCTOBER 2023, 
18:00 ORA 


TEMPO: 
AWE TARDI Y AWE NOCHI: PARCIALMENTE 
NUBLA CU UN AWACERO BREVE 
DEN MARDUGA Y MAYAN: VARIABLEMENTE 
NUBLA CU UN AWACERO 


TEMPERATURA MAXIMO 32 GRADO CELSIUS 
TEMPERATURA MINIMO 27 GRADO CELSIUS 
INDICE DI CALOR (HEAT INDEX) DEN Y ROND 
DI ORANAN DI MERDIA: 33 PA 44 GRADO CEL- 
SIUS 
UV INDEX: 12 
POTENCIAL DI AWACERO PA PROXIMO 24 ORA: 
3 TE 10 MM; LOCALMENTE ESAKI POR TA DIFE- 
RENTE. 


REGISTRACION DI TEMPERATURA (GRADO 
CELSIUS) Y 
AWACERO (MM) DEN ULTIMO 24 ORA (8’AM PA 
8’AM): 


AIRPORT : MAX 34 / MIN 24 / 10.6 MM 
WESTPUNT: MAX 33 / MIN 25 / 8.8 MM 
STA ROSA: MAX 33 / MIN 25 / 10.2 MM 


PRONOSTICO DI TEMPO PA PROXIMO 3 DIAN- 
AN: 
PARCIALMENTE NUBLA CU UN AWACERO 
BREVE. 
BIENTO LO TA FOR DI DIRECCION NOORDOOST 
Y ZWAK TE MODERA; TEMPORALMENTE VARI- 
ABLE Y ZWAK. 
TEMPERATURA (GRADO CELSIUS) 
MAX / MIN LO TA: 32 / 27 


Esey ta e conclusion cu e 
parlamentario di Partido 
di Pueblo Arubano (AVP) 
a yega na dje na final di e 
prome dia di Encuentro 
Tripartiet tumando luga 
e siman aki na isla ruman 
di Sint Maarten. Un bes 
cu a pasa door di e proto- 
col, e delegacionnan par- 


ticipante a drenta den dos 
topico cu ta mira como mas 
prioridad, e facilidadnan 
di aviacion entre e islanan 
y e posicion pa cu Hulanda 
riba finanzas y autonomia. 
Wyatt-Ras a cuminsa cu e 
parti di conexion di vuelo 
cu ta un situacion cu ta ex- 
isti pa hopi aña caba y no lo 


haya solucion tampoco di 
un dia pa otro. Despues di 
a haya un presentacion for 
di e Dutch Caribbean Coop- 
eration of Airports (DCCA), 
a papia di alternativanan 
riba termino largo, cu en- 
fasis riba sostenibilidad y 
eficiencia, specificamente e 
uzo di avion electrico. 
E parlamentario ta con- 
sciente cu pueblo ta desea 
mas conexion rapido y na 
un prijs mas abou. Hopi 
ta desea di bishita famia, 
pero tambe tin e potencial 
di turismo medico. Pa yega 
na tarifa mas competitivo, 
mester tin aerolinea, aero- 
puerto y gobierno riba me- 
sun liña. “Esey mi ta kere 
cu nos mester keda stress 
riba dje den e reunionnan 
aki y nos ta bay continua 
deliberando di esaki den 
e otro reunionnan p’asina 
nos por yega mas na otro,” 
Wyatt-Ras a indica. 
Pa loke ta e geschillenre- 
geling, a papia di e cam- 
bionan mas reciente y di e 
procedura mas apropia. E 
parlamentario no ta kita 
merito for di e avancenan 
cu a logra den e añanan 
tra’i lomba, mencionando 
cu un punto cu ta keda 
discuti riba dje ta e deficit 
democratico. A trece di- 
lanti e dominio cu Hulanda 
tin, e diferencia di interes 
cu tin entre e islanan, cual 
Aruba tin esun di mas halto 
y a busca sosten di e islanan 
ruman riba esaki. 
E manera di goberna di 
Gabinete Wever-Croes II 
no ta yuda tampoco, se- 
gun Wyatt-Ras, ya cu no ta 
duna luga na Parlamento 
di Aruba pa haci su tra- 
bou, pero unilateralmente 
ta firma areglo cu Hulanda 
cu ta pone e pais den un 
situacion dificil. “Nos tin 
cu lucha cu no solamente 
parlamento, pero tambe cu 
minister presidente. E pais- 
nan (CAS) ta trece tambe 
dilanti cu, dado momento, 


mester ta mas fuerte pa cu 
Hulanda,” e parlamentar- 
io a splica. E ta referi cu e 
opinionnan ta hopi dividi 
pa cu e Raft y si e ta bon of 
no. E union ta laga di desea. 
“Dus na e momento aki nos 
tin un washiwashi di go- 
bierno cu no sa kico e kier 
y e ora e ta haci tambe cu 
parlamento ta mas bou pre- 
sion. Mi ta kere cu e punto 
aki nos ta bay sigui discuti 
riba dje pa nos por wak 
kico e otro paisnan tambe 
ta pensa di e asunto aki cu 
ta un asunto cu ta tene nos 
mes hopi ocupa,” Wyatt-Ras 
a declara na St. Maarten. 
E siguiente temporada nos 
tin cu tene cuenta tambe 
cu tin eleccion na Hulanda 


y un dado momento bo ta 
bay haya bo cu un gobierno 
kisas cu ta rechts tambe 
y cu lo bay pone mas pre- 
sion. P’esey Parlamentario 
Wyatt-Ras ta haya cu ta 
importante pa islanan CAS 
para duro riba e topico aki 
pa atende debidamente cu 
Hulanda al respecto. 


Parlamentario mr. drs. Mervin Wyatt-Ras na Tripartiet: 


Mester di mayor union pa un miho conexion 
aereo y posicion mas solido cu Hulanda 


Diasabra dia 28 di okto- 
ber 2023 ta fiesta di San 
Hudas Thadeo, “E SAN- 
TO DI 
ESPERANSA”, Patrono di 
esnan desespera i di caso- 
nan dificil. 
Pa 6.00 p.m. nos ta resa 
e Santo Rosario na honor 
di Mama Maria pa bendi- 
cion pa nos 
dushi Aruba, pa mundo 
henter cu ta pasando den 
un crisis financiero i me- 
nasa di guera, 
pa 
crecemento 
di 
fe, 
combercion di pecador- 
nan i paz mundial. 


Pa 7.00 p.m. ta sigui un 
Santo Sacrificio di Misa 
como accion di gracia pa 
tur fabornan 
risibi i ta wordo canta pa 
Koor Vlam di Amor. E dia 
aki ta un bunita oportun- 
idad pa tur 
esnan cu a haya sanacion 
i judansa den nan nece- 
sidad pa gradici Dios na 
prome lugar i 
San Hudas Thadeo pa Su 
intercesion. 
Parokia Inmaculada Con- 
cepcion i Grupo di Ora- 
cion San Hudas Thadeo 
Santa Cruz ta 
invita cordialmente tur 
deboto di Mama Maria i 
San Hudas Thadeo, tur 


gruponan di 
oracion di Santa Cruz i 
pueblo di Aruba en gen- 
eral pa asisti na e Santa 
Eucarestia. 
Asina nos por manifesta 
nos Fe den Dios i Comu- 
nion di Santonan. 
Bini uno, bini tur. 


E anja aki ta 40 anja cu e 
debocion na San Hudas 
Thadeo a wordo re-activa 
den parokia 
Inmaculada Concepcion. 
Na anja 1984 un reorgan- 
isacion a wordo haci bow 
guia di 
Pastoor Felix Pasadilla 
d.f.m., Sra. Maria Curiel i 
algun persona mas. Riba 
sugeremcia 
di Pastoor Felix Pasadilla 
d,f.m. a forma un grupo 
di oracion i a cuminsa 
resa na casnan 
di famia tur 28 di cada 
luna cu ta bishita di San 
Hudas Thadeo. 
Aunque Maria Curiel cu 
ta e guia cu ta lidera e 
grupo di oracion no por 
ta activo 
actualmente, nos grupo 
si a keda activo. Nos ta 
gradici tur persona cu a 
habri nan porta i 
risibi nos hunto cu San 
Hudas Tadeo pa nos a 
resa tur 28 di cada luna. 


FIESTA DI SAN HUDAS THADEO 
NA MISA INMACULADA CONCEP- 
CION SANTA CRUZ 

Calabas/Kudawecha - Diasabra anochi 28 
di october, cuminsando pa 8’or, e unico y 
mundialmente famoso Domino Square 
Garden lo presenta un berdadero grand- 
slam den domino ora e famoso ekipo di 
Team Snor, bou guia di “El Padrino” Nel- 
son “Snor” Perez, enfrenta e trabuconan 
picapiedranan di Ayo, nada menos Ayo 
Red Stones! Shonnan, pa basta tempo 
caba e bataya aki ta brouw den wea di 
steam, y e diasabra aki e valve lo bula 
blow off steam! 
Aki ta hopi “appeltjes” tin “te schillen”! 
Ayo Red Stone ta un ekipo cu bo tin cu 
vigila di cerca cu varios drone pareu, ya 
cu si bo no let op ta ayooo y b’a haya un 
6 pa 9! Asina’ki nos tin entendi durante 
un entrevista exclusivo cu “the Godfather 
himself”, Snor Perez. Segun Snor, Red 


Stone tin un mangashina di seña mas 
grandi c’un bapor di guera, y ta den un 
habri y cera di wowo ful e inventario di 
piedra den nan man a pasa p’e otro ban- 
da. Nos claro ta duna Red Stone e benefi- 
cio di duda, aunke cu varios rumor den 
“wandelgang” ta fluister cu ora wifi cay, 
Red Stone no por gana niun man! Shon- 
nan, “the jury is out” y diasabra awor lo ta 
“D-Day” p’e caso peculiar aki. 
Pues shonnan, keda pendiente pa diasa- 
bra awor 28 di october, cuminsando pa 
8’or, p’e sambombaso di encuentro entre 
e rivalnan eterno di Team Snor y Ayo Red 
Stone. manera semper, entrada ta com- 
pletamente gratis, y halftime ta patapata 
di snack completamente por nada corte- 
sia di chef Han. No keda sin perde e en- 
cuentro tan anticipa aki, yega! 


GRANDSLAM DI DOMINO 
DIASABRA AWOR! 


ORANJESTAD - Diabi- 
erna 27 di october, Lot- 
to, e loteria di Aruba, ta 
contento di por anuncia 
un integrante nobo “Hot 
Numbers” den e famia di 
Instacash cu lo duna bo e 
oportunidad pa gana placa 
cash al instante! 


Abo ta cla pa gana placa 
instantaneamente 
y 
no 
mester warda pa sorteo? 
Desde dialuna awo, 30 di 
october Lotto lo trece un 
adicion mas na e famia di 
Instacash cu ta yama Hot 
Numbers. 


E wega di Hot Numbers ta 
costa solamente 3 florin 
cu lo tin diferente premio 
cash y bo por gana te cu 
Afl. 8.000,-! 


Con pa hunga? 
Bishita bo rebendedo di 
Lotto preferi y pidi pa bo 
Hot Numbers di Instacash 
desde dialuna awo. Ora 
bo cumpra e wega di Hot 
Numbers, bo ta ricibi un 
ticket for di bo rebendedo 
preferi. Riba e ticket bo ta 
wak e numbernan ganado 
y bo numbernan. 


Match cualkier di bo num- 
bernan cu e number ga- 
nado y bo ta gana e premio 
bou di e number cu bo a 
match! Cada wega ta wor- 
do hunga separa. 


Instacash ta dunabo e 
oportunidad pa hunga bo 
weganan preferi manera 
5X The Cash, 10X The 
Cash, 20X The Cash, Bin- 
go, Money Tree, Match for 
Cash, Gold Mine y awo 
Hot Numbers cu ta duna- 
bo e chens pa gana placa al 
instante! 


Lotto, E Loteria di Aruba 
tin diferente wega, Cato- 
chi, Big 4, 1-OFF, Zodiac, 
Wega di Number di Korsou 
di Lotto, Lucky 3, Multi-X, 
Lotto di Dia, Lotto 5, Mini 
Mega y cu su Mega Plus 
y e diferente weganan di 
Raspa y Gana y Instacash. 
Cumprando Lotto bo ta 
contribui na deporte riba 
nos isla. E meta ta pa or- 
ganisa loteria, cambia bida 
di su hungadonan y na 
mes momento inverti den 
deporte local pa medio di 
donacionnan na e comis- 
ion di subsidio. 


Lotto ta introduci 
un miembro nobo 
di Instacash 
“Hot Numbers”! 

Pastoral 
Hubenil 
Aruba (PHA) con- 
huntamente 
cu 
parokia Sta. Anna 
na Noord, ta invita 
tur hoben y pueblo 
di Aruba en general 
pa un Santo Rosario 
sigui pa Santa Misa 
diamars 31 di octo- 
ber venidero na Ka- 
pel di Alto Vista. 


Tanto e rosario y 
e santa misa ta na 
honor di Birgen di 
Santisimo Rosario, 
nos Birgen di Alto Vista, 
patrona di nos baranca 
stima. 


Luna di october ta e luna 
di rosario y ki mas buni- 
ta pa nos clausura e luna 
aki cu dedicacion na nos 
Mama Maria cu advoca- 
cion di Birgen di Santisi- 
mo Rosario. 


Na entrada di kapel ta bay 


tin macuto pa haci dona- 
cion di comestibel y of 
producto pa esnan di me- 
nos recurso. 


Un y tur ta keda cordial- 
mente invita pa asisti na 
Kapel di Alto Vista dia- 
mars 31 di october venide- 
ro y pa un y tur tene cuen- 
ta cu pa e diamars aki tin 
cambio di Orario: 
6:00 pm Santo Rosario 
pa hobennan // 6:30 pm: 


Pastoral Hubenil Aruba 
y Parokia Santa Anna ta 
invita 


Cu hopi dolor na nos curazon y hopi gradecido 
pa loke e significa pa nos 
Nos kier a participa fayecimento di nos tanta 
cu e sonrisa di mas bunita. 


CELIA DEBORAH MADURO 
23 Januari 1936- +19 oktober 2023 
Celia ex empleado di casa de Lannoy 


Na nomber di su mayornan 
+ Jos Maduro 
+ Caicha Maduro-Odor 


Ruman nan 
+ Nidia de Windt-Maduro 
+ Edna Maduro 
+ Jossy Maduro 
+ Eddy Maduro y yuinan 
+ Rosaura Maduro 
+ Carlos Maduro Y yuinan 
+ David Maduro y yuinan 
+Joseph Maduro Y yuinan 
+ Olga Maduro 


Subrino y subrinan 
Carlos Maduro na Spaña 
Carlos Jose Maduro na Colombia 
Nury’s Maduro na Colombia 
Grace Maduro y yuinan na Hulanda 
Edna Maduro na Hulanda 
Diana y Fenna Maduro na Hulanda 
Linda Maduro y famia na hulanda 
Glenda Zavala Maduro na Aruba 
Bettina Maduro y Michel Frank y Bettiza Koolman na Merca 


Nos ta invita tur famia, Amistad di antes cu a keda sin 
wak pa hopi tempo 
Ex colega nan y cliente di (ex casa De Lannoy) pa asisti na e acto 
di entiero Cu lo tuma lugar diahuebs 26 oktober 2023 pa 4.00 
di atardi na Pro Cathedral San Francisco na playa. 


Pa despues pa Santana Catolico na na playa. 


E resto nan di nos tanta stima lo ta reposa for di 2.00 
di atardi Pro Cathedral San Francisco na playa. 


Nos tanta stima descansa dushi di 
reino di señor. 


